
Compartimentul Analiză şi Elaborare 

Documente Primar şi Consiliul local
          Nr. 14620/16.01.2023
RAPORT DE SPECIALITATE

referitor la proiectul de hotărâre privind aprobarea încheierii protocolului de cooperare între Comuna Cornetu - Consiliul Local Cornetu, Județul Ilfov - Consiliul Județean Ilfov si Serviciul Județean de Dezinsecție și Ecologizare Mediu Ilfov în vederea realizării proiectului „ Ilfov fără țânțari”
Prin proiectul de hotărâre prezentat de initiator, se propune aprobarea încheierii unui protocol de cooperare între Comuna Cornetu - Consiliul Local Cornetu, Județul Ilfov - Consiliul Județean Ilfov si Serviciul Județean de Dezinsecție și Ecologizare Mediu Ilfov în vederea realizării proiectului „ Ilfov fără țânțari”.

Această iniţiativă a rezultat urmare primirii adresei Consiliului Judeţean Ilfov nr. 513/11.01.2023, înregistrată la Primăria comunei Cornetu sub nr. 14535/11.01.2023, din care rezultă disponibilitatea Serviciului Judeţean de Dezinsecţie şi Ecologizare Mediu Ilfov de încheiere a unui protocol de cooperare între Judeţul Ilfov – Consiliul Judeţean Ilfov, instituţia menţionată şi unităţile administrativ-teritoriale de pe raza judeţului Ilfov pentru realizrea  serviciilor de dezinsecţie exterioară şi larvicidare împotriva insectelor de disconfort, pe întreg arealul judeţului Ilfov. 

În conformittae cu prevederile art. 35 alin. (1) din Legea nr. 273/2006 privind finanţele publice locale, cu modificările şi completările ulterioare, “(1) Autorităţile deliberative pot aproba colaborarea sau asocierea pentru realizarea unor lucrări şi servicii publice locale. Colaborarea ori asocierea se realizează pe bază de contracte de asociere, în care se prevăd şi sursele de finanţare reprezentând contribuţia fiecărei autorităţi a administraţiei publice locale implicate. Contractele de asociere se încheie de către ordonatorii principali de credite, în condiţiile mandatelor aprobate de fiecare consiliu local implicat în colaborare sau asociere.”

De asemenea, considerăm că în ceea ce priveşte acest proiect de hotărâre, sunt incidente prevederile art. 129 alin. (2) lit. d) şi e) coroborat cu prevederile alin. (7) lit. c) şi alin. (9) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, în a căror implementare şi aplicare a fost elaborat acest proiect de hotărâre. 
În consecinţă, considerăm că este necesară, oportună şi legală aprobarea proiectului de hotărâre, de către Consiliului Local al comunei Cornetu, judeţul Ilfov, în forma prezentată.

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.

